กรมทางหลวงชนบท ร่วมเฉลิมพระเกียรติ เปิดไฟประดับสีม่วง-เหลือง สะพานข้ามแม่น้ำเจ้าพระยา 13 แห่ง
กรมทางหลวงชนบท ร่วมเฉลิมพระเกียรติ เปิดไฟประดับสีม่วง-เหลือง สะพานข้ามแม่น้ำเจ้าพระยา 13 แห่งนายกฤชเทพ สิมลี อธิบดีกรมทางหลวงชนบท เปิดเผยว่า เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี กรมทางหลวงชนบทได้จัดให้มีการเปิดไฟประดับสะพานบริเวณสะพานข้ามแม่น้ำเจ้าพระยาในพื้นที่กรุงเทพฯ และปริมณฑลที่อยู่ในความดูแลของกรม จำนวน 13 แห่ง ได้แก่ สะพานพระราม 3 (Phra Ram 3 Bridge) สะพานพระราม 4 (Phra Ram 4 Bridge) สะพานพระราม 5 (Phra Ram 5 Bridge) สะพานพระราม 7 (Phra Ram 7 Bridge) สะพานมหาเจษฎาบดินทรานุสรณ์ (Maha Chetsadabodinthranuson Bridge) สะพานสมเด็จพระปิ่นเกล้า (Somdet Phra Pinklao Bridge) สะพานพระพุทธยอดฟ้า (Phra Phutthayotfa Bridge) สะพานพระปกเกล้า(Phra Pokklao Bridge) สะพานสมเด็จพระเจ้าตากสินมหาราช (Somdet Phrachao Taksin Maharat Bridge) สะพานกรุงธน (Krung Thon Bridge) สะพานกรุงเทพ (Krung Thep Bridge) สะพานภูมิพล 1 (Bhumibol 1 Bridge) และสะพานภูมิพล 2 (Bhumibol 2 Bridge) เพื่อเฉลิมพระเกียรติ เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2562โดยกรมได้เริ่มทำการเปิดไฟประดับโทนสีม่วงและสีเหลืองไปจนถึงวันอาทิตย์ที่ 30 มิถุนายน 2562 ช่วงเวลา 19.00 น. ถึง 22.00 น. และสำหรับในวันจันทร์ที่ 3 มิถุนายน 2562 จะทำการเปิดไฟประดับในช่วงเวลา18.00 น. ถึง 24.00 น.ทั้งนี้ ประชาชนหรือนักท่องเที่ยวสามารถชมทัศนียภาพความสวยงามของสะพานได้ ตามวันและเวลาดังกล่าว